วันศุกร์ที่ผ่านมา วงในมีโอกาสได้รับคำเชิญจากร้าน “Megumi” ให้มารีวิว เราเลยรีบบึ่งรถมาแถวนวลจันทร์ เพื่อมาลองเนื้อย่างชาบู และซูชิญี่ปุ่นที่เขาร่ำลือกันว่าต้องมาลองให้ได้ ซึ่งเมนูของร้านนี้จะมีสองแบบคือ a la carte และแบบบุฟเฟต์ 495 บาท กินได้ 2 ชั่วโมงเต็ม ใช่แล้ว! อ่านไม่ผิดหรอก ทางร้านเขาเพิ่งเปิดไลน์บุฟเฟต์เพิ่มสำหรับคนที่กินจุ แล้วอยากกินเนื้อพรีเมียม ก็เข้าใจนะว่าถ้ากินแบบ a la carte เป๋าแฟ่บแน่ๆ อิอิซึ่งเจ้าของร้านบอกเราว่าเขาใช้ของเหมือนกันไม่มีการลดคุณภาพด้วยสิ อื้อหือ

พอเราเลือกที่นั่งได้ ทางร้านจะมีคำแนะนำให้ว่าเราต้องกินยังไง คือ รอตะแกรงร้อน แล้วย่างทีละชิ้น อย่าย่าง ทีละหลายๆ ชิ้น อย่าพลิกไปพลิกมาในการย่าง ให้รอประมาณ 30 วินาที แล้วค่อยพลิก อย่างที่ว่าไป ...วันนี้เราจะเน้นที่บุฟเฟต์เพราะว่า ตั้งใจมากินแบบไม่อั้นโดยเฉพาะ! ซึ่งราคาบุฟเฟต์ “All you can eat” 495.- / net สามารถกินตลอด 2 ชั่วโมงเต็ม รวมเครื่องดื่ม ชาเขียวร้อน, ชาเขียวเย็น, ชามะนาว และน้ำอัดลมทั้งหมด

ขอเริ่มต้นร่ายเมนูให้ฟังนะคะ เริ่มจากเนื้อวัว, เนื้อวัวแองกัส Aus, เนื้อวัวคารูบิติดมัน, เนื้อลายหินอ่อน, ลิ้นวัว, เนื้อสันใน อันนี้ใครที่คลั่งเนื้อวัวไม่ควรพลาดนะ คือมันจัดเต็มมากจริงๆ

ส่วนซีฟู้ดก็มี หอยแมลงภู่นิวซีแลนด์, ปลาแซลมอน, ปลาหมึก, ปลาดอลลี่ กุ้งแม่น้ำตัวใหญ่กำลังดี แกะมันส์มาก ขอบอก! ใครขี้เกียจแกะก็พาเพื่อนไปนะ แนะนำ ต่อกันด้วยเนื้อหมู หมูดำคุโรบูตะ, โจมูหมูสเต๊ก, สันในหมู, สามชั้น, ตับหมู, หมูสไลซ์สำหรับชาบู

ส่วนพวกซูชิก็โอเคนะ สดดี มีให้เลือกหน้าเยอะพอควร ทั้งไข่หวาน, ข้าวปั้นหน้าไข่หวาน หน้าปลาดิบ, หน้าปูอัด, หน้ายำสาหร่าย, หน้าไข่กุ้ง, แคลิฟอร์เนียมากิ, สไปซี่แซลมอนโรล, ข้าวห่อสาหร่าย เจ้าของร้านบอกว่าข้าวปั้นปลาแซลมอนนำเข้าจากนอร์เวย์มาเลย เมนูนี้คนสั่งเยอะมากๆ

และออฟชั่นเสริมอื่นๆ อย่างพวก เนื้อไก่, เบคอน, เต้าหู้ปลา แต่ที่พีคและแตกต่างจากร้านบุฟเฟต์อื่นๆ คือ ลูกชิ้นหมู, ลูกชิ้นเอ็นหมู และ ไส้กรอก คือนางไม่แป้งนะจ้ะ เคี้ยวแล้วหนุบหนึบในปาก ไม่เคยคิดเหมือนกันว่าจะชอบ เพราะว่าบุฟเฟต์ส่วนใหญ่มันจะเอาเกรดอีกแบบมาให้ใช่ม่ะ แต่อันนี้คือฟินมาก กินเพลินมาก

ระหว่างมื้อใครที่เลี่ยนก็กินขนมหวานคั่นสักหน่อย ไอศกรีมวานิลลา ช็อคโกแลต และ เมกุมิไอซ์ เรียกว่าเป็นไฮไลท์เลยก็ว่าได้ น้ำแข็งไสราดนมโปะถั่วแดง อ่า~~ ฟิน เพราะเจ้ซัดไปสามถ้วยรับรองค่ะว่าระหว่างมื้อกินต่อได้อีกนานเพราะเมกุมิไอซ์ช่วยยื้อชีพจริงๆ กินไปกินมานี่ก็สงสัย จ่ายไปเท่าไรนะ อ้อ 495 บาทเองจ้า กินดุแบบนี้ร้านไม่เจ๊งใช่ไหม เริ่มสงสารเชฟเบาๆ อิอิ อยากรู้ว่ามันดีงามขนาดไหน ตามเจ้มากินสิคะ แล้วจะรู้ว่ามันฟินยังไง หุๆๆ ความคุ้มค่ามันมีจริง! 

ส่วนการเดินทางร้านก็ไม่ยากนะขอบอก ถ้ามาทางด่วนก็ลงรามอินทรา กลับรถแล้วก็เข้าซอยนวลจันทร์ ประมาณ 2 กิโล ร้านอยู่ขวามือ ตรงข้าม Premium Place อยู่ระหว่างซอย 21 กับ 23 แต่ถ้าใครอยากสอบถามข้อมูลเพิ่มเติมเพิ่มเตรียมตัวก่อนมาถล่มร้าน เอ้ย มาลองเนื้อสุดฟินนี้ ก็เข้าไปดูได้ที่ https://www.facebook.com/megumiyakiniku ต้องมาลองด้วยตัวเอง!